recursal/SuperWikiNEXT-32B huggingface dataset:
**रागी** या **मड़ुआ** अफ्रीका और एशिया के सूखे क्षेत्रों में उगाया जाने वाला एक मोटा अन्न है। यह एक बरस में पक कर तैयार हो जाता है। यह मूल रूप से इथियोपिया के ऊँचे क्षेत्रों का पौधा है जिसे भारत में कुछ चार हज़ार बरस पहले लाया गया था। ऊँचे क्षेत्रों में अनुकूलित होने में यह बहुत समर्थ है। हिमालय में यह २,३०० मीटर की ऊंचाई तक उगाया जाता है।

कृषि
----

इसे अक्सर तिलहन (जैसे मूंगफली) और नाइजर सीड या फ़िर दालों के साथ उगाया जाता है। यद्यपि आंकड़े ठीक ठीक तो उपलब्ध नहीं है लेकिन फ़िर भी यह फसल विश्व भर में ३८,००० वर्ग किलोमीटर में बोई जाती है।

भण्डारण
-------

मड़ुआ की पकी बाली
एक बार पक कर तैयार हो जाने पर इसका भण्डारण बेहद सुरक्षित होता है। इस पर किसी प्रकार के कीट या फफूंद हमला नहीं करते। इस गुण के कारण निर्धन किसानों हेतु यह एक अच्छा विकल्प माना जाता है।

पोषक तत्व
---------

इस अनाज में अमीनो अम्ल मेथोनाइन पाया जाता है, जो कि स्टार्च की प्रधानता वाले भोज्य पदार्थों में नही पाया जाता। प्रति १०० ग्राम के हिसाब से इसका विभाजन इस प्रकार किया जाता है-

### विभाजन सारणी

* प्रोटीन ७.३. ग्राम
* वसा १.३. ग्राम
* कार्बोहाइड्रेट ७२ ग्राम
* खनिज २.७ ग्राम
* कैल्शियम ३.४४ ग्राम
* रेशा ३.६ ग्राम
* ऊर्जा ३२८ किलो कैलोरी

रागी से बनने वाले खाद्य पदार्थ
------------------------------

नेपाल के अन्नपूर्णा क्षेत्र में रागी की खेती
भारत में कर्नाटक ,उत्तराखंड और आन्ध्र प्रदेश में रागी का सबसे अधिक उपभोग होता है। इससे मोटी डबल रोटी, डोसा और रोटी बनती है। इस से रागी मुद्दी बनती है जिसके लिये रागी आटे को पानी में उबाला जाता है, जब पानी गाढा हो जाता है तो इसे गोल आकृति कर घी लगा कर साम्भर के साथ खाया जाता है। वियतनाम मे इसे बच्चे के जन्म के समय औरतो को दवा के रूप मे दिया जाता है। इससे मदिरा भी बनती है।

सन्दर्भ
-------

इन्हें भी देखें
---------------

* टांगुन (कँगनी)
* बाजरा
* कोदो
* साँवा

बाहरी कड़ियां
-------------


|  |  |
| --- | --- |
|  |  विकिमीडिया कॉमन्स पर ***Ragi*** से सम्बन्धित मीडिया है।  |

* मड़ुआ की खेती
* रागी के विभिन्न उत्पाद
* अंकुरित रागी का दलिया
* इथियोपियाई पौधों के नाम
* Minor Millets - A cereal grain rich in diatery fiber
* रागी (किसान मार्गदर्शन सेवा)
* रागी के फायदे और नुकसान
अमेरिका में एक दुकान की छवि
**खाद्य उद्योग** एक वैश्विक व्यापार है। जिसमें सम्पूर्ण विश्व के ग्राहक खाद्य सामग्री लेते हैं और उसका उपभोग करते है। यह व्यापार एक किसान से लेकर उसे बेचकर जीवन यापन करने वालों तक फैला हुआ है।

परिभाषा
-------

वह उद्योग जो किसी खाद्य बनाने से लेकर उसके प्रचार आदि तक के कार्य को करता है। उसे खाद्य उद्योग कहते हैं।

कृषि और कृषि विज्ञान
--------------------

सोयाबीन की खेती
इसमें किसी खाद्य सामग्री को बनाया जाता है। यह खाद्य उद्योग में कार्य का पहला चरण होता है। जिसमें किसी भी खाने के सामान की कृषि की जाती है। उसके अधिक उपज प्राप्त करने हेतु उसमें कई प्रकार के परीक्षण भी होते रहते हैं।

खाद्य प्रसंस्करण
----------------

बाजार का दृश्य
इसमें यह लोग बहुत से संख्या में खाद्य सामग्री को बाजार आदि में पहुँचाते हैं। जिसके बाद ही यह लोगों तक पहुँचता है।

थोक और वितरण
------------

खाद्य सामग्री वितरण करने ले जाता वाहन
यह खाद्य उद्योग का अन्तिम चरण होता है। जिसमें खाद्य सामग्री का वितरण किया जाता है। इसमें मुख्य रूप से किसी वाहन का उपयोग किया जाता है। जिसमें अच्छी तरह से खाद्य सामग्री को रखा जाता है।

सन्दर्भ
-------

1. ↑  "World Urbanization Prospects: The 2003 Revision" Archived 2016-03-05 at the वेबैक मशीन Department of Economic and Social Affairs, Population Division (United Nations).

बाहरी कड़ियाँ
-------------
सिल्क रुट का मानचित्र - भूमार्ग लाल रंग में हैं और समुद्री मार्ग नीले रंग में
**रेशम मार्ग** प्राचीनकाल और मध्यकाल में ऐतिहासिक व्यापारिक-सांस्कृतिक मार्गों का एक समूह था जिसके माध्यम से एशिया, यूरोप और अफ्रीका जुड़े हुए थे। इसका सबसे जाना-माना हिस्सा parth मार्ग है जो चीन से होकर पश्चिम की ओर पहले मध्य एशिया में और फिर यूरोप में जाता था और जिस से निकलती एक शाखा भारत की ओर जाती थी। रेशम मार्ग का जमीनी हिस्सा 6,500 किमी लम्बा था और इसका नाम चीन के रेशम के नाम पर पड़ा जिसका व्यापार इस मार्ग की मुख्य विशेषता थी। इसके माध्यम मध्य एशिया, यूरोप, भारत और ईरान में चीन के हान राजवंश काल में पहुँचना शुरू हुआ।

सिल्क रुट का चीन, भारत, मिस्र, ईरान, अरब और प्राचीन रोम की महान सभ्यताओं के विकास पर गहरा असर पड़ा। इस मार्ग के द्वारा व्यापार के आलावा, ज्ञान, धर्म, संस्कृति, भाषाएँ, विचारधाराएँ, भिक्षु, तीर्थयात्री, सैनिक, घूमन्तू जातियाँ, और बीमारियाँ भी फैलीं। व्यापारिक नज़रिए से चीन रेशम, चाय और चीनी मिटटी के बर्तन भेजता था, भारत मसाले, हाथीदांत, कपड़े, काली मिर्च और कीमती पत्थर भेजता था और रोम से सोना, चांदी, शीशे की वस्तुएँ, शराब, कालीन और गहने आते थे। हालांकि 'रेशम मार्ग' के नाम से लगता है कि यह एक ही रास्ता था वास्तव में बहुत कम लोग इसके पूरे विस्तार पर यात्रा करते थे। अधिकतर व्यापारी इसके हिस्सों में एक शहर से दूसरे शहर सामान पहुँचाकर अन्य व्यापारियों को बेच देते थे और इस तरह सामान हाथ बदल-बदलकर हजारों मील दूर तक चला जाता था। शुरू में रेशम मार्ग पर व्यापारी अधिकतर भारतीय और बैक्ट्रियाई थे, फिर सोग़दाई हुए और मध्यकाल में ईरानी और अरब ज़्यादा थे। रेशम मार्ग से समुदायों के मिश्रण भी पैदा हुए, मसलन तारिम द्रोणी में बैक्ट्रियाई, भारतीय और सोग़दाई लोगों के मिश्रण के सुराग मिले हैं।

इन्हें भी देखें
---------------

* उत्तरी रेशम मार्ग
* रेशम मार्ग से बौद्ध धर्म का प्रसार

बाहरी कडियाँ
------------

* यूनेस्को ने प्राचीन सिल्क रुट को विश्व विरासत स्थल का दर्जा दिया (बिहार खबर)

सन्दर्भ
-------

1. ↑  "सिल्क रूट क्या है?". मूल से 2 जनवरी 2018 को पुरालेखित. अभिगमन तिथि 11 नवंबर 2018.
2. ↑  The Silk Road: Trade, Travel, War and Faith Archived 2011-10-25 at the वेबैक मशीन, Susan Whitfield, British Library, pp. 21, Serindia Publications, 2004, ISBN 978-1-932476-13-2, *... the Sogdian communities seemed to practise marriage with expatriate Indians and Bactrians in the Tarim Basin, since the mother of the Sogdian woman abandoned in Dunhuang bore an Indianized Bactrian name Aman yadav ...*
Fictional characterसाँचा:SHORTDESC:Fictional character

**kekeyi ne Shriram kko Dashrath ji ki istithi ke visaye me samjhaya**

किन्तु रूढ़ एवं अति प्रचलित रूप में ' **कैकेई '** केकेय देश के राजा अश्वपति और शुभलक्षणा की कन्या एवं कोसलनरेश दशरथ की कनिष्ठ किंतु अत्यंत प्रिय पत्नी का नाम है। इसके गर्भ से भरत का जन्म हुआ था। जब राजा दशरथ देवदानव युद्ध में देवताओं के सहायतार्थ गए थे तब कैकेई भी उनके साथ गई थी। युद्ध में दशरथ के रथ का धुरा टूट गया उस समय कैकेई ने धुरे में अपना हाथ लगाकर रथ को टूटने से बचाया और दशरथ युद्ध करते रहे। युद्ध समाप्त होने पर जब दशरथ को इस बात का पता लगा, तो प्रसन्न होकर कैकेई को दो वर माँगने के लिए कहा। कैकेयी ने उसे यथासमय माँगने के लिए रख छोड़ा। जब राम को युवराज बनाने की चर्चा उठी तब मंथरा नाम की दासी के बहकावे मे आकर कैकेई ने दशरथ से अपने उन दो वरों के रूप में राम के लिए १४ वर्ष का वनवास और भरत के लिए राज्य की माँग की। कैकेई के वरदान माँगने से श्री राम की मृत्यु टली,क्योंकि वह जानती थी कि राजा दशरथ की मृत्यु पुत्र विलाप में होगी और उसके सिर्फ़ दो ही तरीके है या तो राम जी की मृत्यु या उनका वनवास। तदनुसार राम वन को गए पर भरत ने राज्य ग्रहण करना स्वीकार नहीं किया, माता की भर्त्सना की और राम को लौटा लाने के लिए वन गए। उस समय कैकेई भी उनके साथ गई।
एयर फ्रायर एक रसोई उपकरण है जो संवहन तंत्र  (कन्वेक्शन मैकेनिज्म) का उपयोग करके भोजन के चारों ओर गर्म हवा को प्रसारित (सर्कुलेट) करके खाना बनाता है। यह संवहन ओवन (कन्वेक्शन ओवन) का एक छोटा संस्करण है। एक यांत्रिक पंखा उच्च गति पर भोजन के चारों ओर गर्म हवा प्रसारित (सर्कुलेट) करता है और भोजन को कुछ ही समय में सुपर क्रिस्पी बना देता है। एयर फ्रायर आमतौर पर बहुत जल्दी गर्म होते हैं और वे भोजन को जल्दी और समान रूप से पकाते हैं।

इसके अलावा, एयर फ्रायर खाना बनाते समय तेल की मात्रा को कम करने में भी मदद करता है, जिससे उपभोक्ता को स्वस्थ आहार का अनुभव होता है। इस उपकरण का उपयोग करके भोजन को एक स्वास्थ्यप्रद दिशा में बनाने का एक सरल तरीका है, क्योंकि यह भोजन को तेल के बिना स्वादिष्ट और रूचिकर बना देता है। इसके साथ ही, एयर फ्रायर विभिन्न पकवानों को एक साथ बनाने की सुविधा प्रदान करता है, जिससे खाना तेजी से और बिना किसी समस्या के तैयार हो जाता है। इस तरह, एयर फ्रायर एक उपयोगकर्ता फ्रेंडली और स्वास्थ्यकर रसोई उपकरण के रूप में प्रमुख हो रहा है।

**एयर फ्रायर कैसे काम करता है?**

एक एयर फ्रायर का आंतरिक
रैपिड एयर टेक्नोलॉजी के रूप में जानी जाने वाली पेटेंट तकनीक एयर फ्रायर्स के काम का आधार बनाती है। गर्म हवा (2000C तक) उपकरण के अंदर घूमती है और यह गर्म हवा है जो एक ही समय में विभिन्न कोणों से उसके अंदर भोजन को गर्म करती है।

गर्म हवा के कारण एक रासायनिक प्रतिक्रिया उत्पन होती है जिसे माइलार्ड प्रभाव के रूप में जाना जाता है, जो भोजन के बाहरी परत को  कुरकुरा बना देती है और अंदरूनी परत को नरम और रसदार बनाये रखती है। इस कारण हमें एक स्वास्थ्यवर्धक और स्वादिष्ट भोजन प्राप्त होता है। यह वास्तव में सुविधाजनक है क्योंकि यह तेज और आसान है और सबसे अच्छी बात यह है कि यह बहुत स्वस्थ है।

एयर फ्रायर सुरक्षित और उपयोग करने के लिए सुविधाजनक हैं। वे खाना पकाने के पारंपरिक तरीके की तुलना में बहुत जल्दी व्यंजन बनाते हैं। फ्रेंच फ्राइज़, फ्राइड चिकन विंग्स या फ्राइड फिश व अन्य पदार्थ समान स्वादिष्ट परिणाम के साथ 15-20 मिनट के औसत समय में तैयार किया जा सकता है। एयर फ्रायर से तैयार भोजन और पारंपरिक तरीके से तैयार भोजन की गुणवत्ता में कोई अंतर नहीं होता है।
**भारतीय रेलवे कार्मिक सेवा** (आईआरपीएस) भारत सरकार का एक प्रतिष्ठित समूह 'ए' केंद्रीय सिविल सेवा संवर्ग है। इस सेवा के केंद्रीय सिविल सेवक भारतीय रेलवे के मानव संसाधन और रेलवे कर्मचारियों और उनके परिवारों के कल्याण के प्रबंधन के लिए जिम्मेदार हैं। रेलवे के पास लगभग 14 लाख कर्मचारियों का कार्यबल है। यह भारत में अपनी तरह की एकमात्र सिविल सेवा है और यह भारत सरकार में मानव संसाधन प्रबंधन में विशेषज्ञता प्राप्त केंद्रीय सिविल सेवकों का एक संवर्ग बनाता है। दिनांक 09.03.2019 को संवर्ग पुनर्गठन आदेशों के बाद सेवा की कुल स्वीकृत संख्या '478' है।

भर्ती
-----

भारतीय रेलवे कार्मिक सेवा (आईआरपीएस) रेलवे कार्यालय की प्रारंभिक भर्ती ग्रेड में 50% रिक्तियां हर साल आयोजित यूपीएससी सिविल सेवा परीक्षा के माध्यम से भरी जाती हैं, जबकि शेष रिक्तियां चयन के माध्यम से फीडर संवर्ग के समूह 'बी' अधिकारियों की पदोन्नति से भरी जाती हैं। यूपीएससी द्वारा की गई। कैडर में पहली सीधी भर्ती यूपीएससी द्वारा वर्ष 1980 में की गई थी। इससे पहले रेलवे बोर्ड सचिवालय सेवा जैसे सिस्टर कैडर के कुछ अधिकारी विकल्प के आधार पर सेवा में शामिल हुए थे। चयन के बाद, आईआरपीएस परिवीक्षाधीन प्रशिक्षण अकादमी, लाल बहादुर शास्त्री राष्ट्रीय प्रशासन अकादमी 
(एलबीएसएनएए), भोपाल में आरसीवीपी नरोन्हा प्रशासन अकादमी और तेलंगाना के डॉ मैरी चन्ना रेड्डी मानव संसाधन विकास संस्थान में सामान्य नींव प्रशिक्षण से गुजरते हैं। इसके बाद वे भारतीय रेल राष्ट्रीय अकादमी, वडोदरा में रेलवे फाउंडेशन कोर्स के लिए जाते हैं।

बाहरी कड़िया
------------

* 
* भारतीय रेलवे कार्मिक सेवा की वेबसाइट Archived 2016-05-30 at the वेबैक मशीन
* आईआरपीएस के सदस्यों के लिए प्रशिक्षण अकादमी
मीनार शैलियों के प्रकार
ईराक़ के सामर्रा शहर की मलवीया नामक मीनार
**मीनार** (अरबी: منارة‎ या مئذنة‎, मनारह; अर्थ: दीपगृह) ऊँचा स्तंभ-नुमा स्थापत्य होता है जो देखने में किसी आम बुर्ज से अधिक लम्बा और खिंचा हुआ दिखता है। सामान्यतः मीनार बेलनाकार, लम्बे और ऊपर प्याज़-नुमा मुकुट से सुसज्जित होते हैं। वे आसपास की इमारतों से अधिक ऊँचे होते हैं और अक्सर मुस्लिम मस्जिदों के साथ लगे हुए पाए जाते हैं।

विवरण
-----

मीनारों में आम-तौर पर एक निचला दरवाज़ा होता है जिस से मीनार में दाख़िल हुआ जा सकता है, अन्दर एक ज़ीना होता है जिस से ऊपर तक चढ़ा जा सकता है और सबसे ऊपर खड़े होने की जगह होती है। इस्लामी प्रथा में इस ऊँचे चबूतरे पर खड़े होकर मुल्ला अज़ान लगाकर लोगों को नमाज़ पढ़ने के लिए बुलाया करते हैं, हालांकि ज़रूरी नहीं है कि हर मीनार का प्रयोग इसी प्रकार हो। भारतीय उपमहाद्वीप, अफ़ग़ानिस्तान और ईरान में मीनारें गोल या अष्टभुजी (ऑक्टॉगोनल​) होती हैं लेकिन उत्तरी अफ़्रीका में चकोर अकार की मीनारें बनाने की प्रथा है।

इन्हें भी देखें
---------------

* बुर्ज
* मस्जिद
* क़ुतुब मीनार
* मीनार-ए-जाम

सन्दर्भ
-------

1. ↑  "minaret." Archived 2012-05-25 at the वेबैक मशीन *Online Etymology Dictionary*. Douglas Harper, Historian. 21 Mar. 2009.
2. ↑  "*Dynamic response of masonry minarets strengthened with Fiber Reinforced Polymer (FRP) composites* (Natural Hazards and Earth System Sciences) p. 2012" (PDF). मूल (PDF) से 26 अप्रैल 2012 को पुरालेखित. अभिगमन तिथि 18 जून 2012.
**कल्कि 2898 एडी** (पूर्व नाम: **प्रोजेक्ट के**) नाग अश्विन द्वारा लिखित और निर्देशित आगामी भारतीय विज्ञान कथा एक्शन फिल्म है। इसका निर्माण वैजयंती मूवीज के तहत सी. असवानी दत्त कर रहे हैं। इसमें कमल हसन, अमिताभ बच्चन, प्रभास, दीपिका पादुकोण और दिशा पटानी हैं। फिल्म की घोषणा फरवरी 2020 में वैजयंती मूवीज की 50वीं वर्षगांठ के अवसर पर की गई थी। हालाँकि, कोरोना-19 महामारी के कारण इसके निर्माण में एक साल की देरी हुई। फिल्मांकन जुलाई 2021 में हैदराबाद के रामोजी फिल्म सिटी में बनाए गए एक सेट पे शुरू हुआ। 25 जून 2023 तक आई खबर के अनुसार फ़िल्म का 70 प्रतिशत हिस्सा फिल्माया जा चुका है।

कल्कि 2898 एडी कथित तौर पर ₹600 करोड़ के अनुमानित बजट पर बनाई जा रही है। इसे अब तक की सबसे महंगी भारतीय फिल्मों में से एक माना जा रह है। फिल्म का संगीत संतोष नारायणन द्वारा दिया गया है। छायांकन जोर्डजे स्टोजिलजकोविक द्वारा किया गया है जबकि प्रोडक्शन डिजाइन नितिन जिहानी चौधरी द्वारा किया गया है। प्रोजेक्ट के को 12 जनवरी 2024 में तेलुगु, हिन्दी, तमिल, कन्नड़ और मलयालम भाषाओं में सिनेमाघरों में जारी किया जाएगा। यह फ़िल्म *गिरफ्तार* (1985) के बाद कमल और अमिताभ की एक साथ पहली फ़िल्म होगी। इसमें अमिताभ नायक जबकि कमल हसन खलनायक के किरदार में रहेंगे।

पात्र
-----

* प्रभास (कल्कि) के रूप में
* अमिताभ बच्चन
* कमल हासन
* दीपिका पादुकोण
* दिशा पाटनी
* पसुपति
* शाश्वत चटर्जी

रिलीज़
------

**कल्कि 2898 एडी** 12 जनवरी 2024 को सिनेमाघरों में रिलीज़ होने वाली है। शुरुआत में इसे 2022 में रिलीज़ करने का लक्ष्य रखा गया था, लेकिन कोविड-19 विश्वमारी और उत्पादन कार्यों के कारण इसमें देरी हुई। फिल्म को विश्व स्तर पर तेलुगु, हिंदी, तमिल, मलयालम, कन्नड़ और अंग्रेजी भाषाओं में रिलीज करने की योजना है!

सन्दर्भ
-------

1. ↑  "प्रभास और दीपिका की 'प्रोजेक्ट के' का धांसू टीजर रिलीज, मेकर्स ने बदल डाला फिल्म का नाम". *नवभारत टाइम्स*. 21 जुलाई 2023. अभिगमन तिथि 21 जुलाई 2023.
2. ↑  "Project K दीपिका पादुकोण की प्रोजेक्ट के में हुई साउथ सुपरस्टार की एंट्री नाम जानकर बढ़ा फैंस का उत्साह". *जागरण*. अभिगमन तिथि 26 जून 2023.
3. ↑  "Project K: अमिताभ के प्रोजेक्ट के में हुई कमल हासन की एंट्री विलेन के रोल में नजर आएंगे एक्टर". *नई दुनिया*. 25 जून 2023. अभिगमन तिथि 26 जून 2023.
4. ↑  "'प्रोजेक्ट के' के लिए प्रभास ने लिए 150 करोड़ रुपये, जानें कमल हासन-दीपिका समेत अन्य की फीस". *अमर उजाला*. अभिगमन तिथि 26 जून 2023.
5. ↑  "प्रभास और दीपिका पादुकोण की 'प्रोजेक्ट के' में कमल हासन की एंट्री, अमिताभ बच्चन ने किया स्वागत". *नवभारत टाइम्स*. अभिगमन तिथि 26 जून 2023.
6. ↑  "प्रभास की 'प्रोजेक्ट के' में भयानक विलेन बनेंगे कमल हासन, 38 साल बाद अमिताभ बच्चन के साथ करेंगे काम". *आज तक*. 25 जून 2023. अभिगमन तिथि 26 जून 2023.
**इंडोनेशियाई राष्ट्रीय पुलिस** इंडोनेशिया की राष्ट्रीय पुलिस बल है। यह पहले देश की सेना का एक हिस्सा था। पुलिस को औपचारिक रूप से 1 अप्रैल 1999 को एक प्रक्रिया से अलग कर दिया गया था जो औपचारिक रूप से 1 जुलाई 2000 को पूरा हुआ था। संगठन अब स्वतंत्र है और इंडोनेशिया के राष्ट्रपति के प्रत्यक्ष तत्वावधान में है, जबकि सशस्त्र बल रक्षा मंत्रालय के अधीन है । इंडोनेशियाई राष्ट्रीय पुलिस पूरे इंडोनेशिया में कानून प्रवर्तन और पुलिसिंग कर्तव्यों के लिए जिम्मेदार है। संगठन व्यापक रूप से अपने भ्रष्टाचार, हिंसा और अक्षमता के लिए जाना जाता है।
इंडोनेशियाई नेशनल पुलिस ("POLRI") की ताकत 2011 में लगभग 387,470 थी और यह संख्या हर साल बढ़ रही है। इसमें 12,000 जल पुलिस ( "पोलेयर" ) कार्मिक और अनुमानित 40,000 पीपुल्स सिक्योरिटी ( "कामरा" ) प्रशिक्षु शामिल हैं, जो पुलिस सहायक के रूप में काम करते हैं और हर साल तीन सप्ताह के बुनियादी प्रशिक्षण के लिए रिपोर्ट करते हैं।

इतिहास
------

जब 1940 के दशक तक इंडोनेशिया के बड़े हिस्से डच औपनिवेशिक कब्जे में थे, तो पुलिस के कर्तव्यों को या तो सैन्य प्रतिष्ठानों या औपनिवेशिक पुलिस द्वारा वील्डपोलिटि या फील्ड पुलिस के रूप में जाना जाता था। द्वितीय विश्व युद्ध के दौरान जापानी कब्जे में परिवर्तन आया जब जापानी ने अपने युद्ध का समर्थन करने के लिए विभिन्न सशस्त्र संगठनों का गठन किया। इसने सैन्य प्रशिक्षित युवाओं को हथियारों का वितरण किया था, जो कि बड़े पैमाने पर डच शस्त्रागार से जब्त किए गए थे।
जापानी कब्जे के बाद, राष्ट्रीय पुलिस एक सशस्त्र संगठन बन गई। १ ९ अगस्त १ ९ ४५ को इंडोनेशियाई पुलिस की स्थापना की गई (राष्ट्रीय पुलिस एजेंसी ( बदन केपॉलिसियन नेगारा ) के शीर्षक के तहत) और इसकी इकाइयों ने हमलावर डच सेनाओं के खिलाफ इंडोनेशियाई राष्ट्रीय क्रांति में लड़ाई लड़ी। पुलिस ने मडिय़न में 1948 के कम्युनिस्ट विद्रोह को दबाने में भी भाग लिया। 1962 में, पुलिस को राष्ट्रीय सशस्त्र बल और रक्षा मंत्रालय के कमांडर के नियंत्रण में लाया गया, जो इंडोनेशियाई पुलिस बल ( अंगकटान केपोलिसियन ) बन गया। स्वतंत्रता की घोषणा के बाद, पुलिस ने एक महत्वपूर्ण भूमिका निभाई जब उन्होंने जापानी सेना को विघटित करने के लिए लोगों के आंदोलन का सक्रिय रूप से समर्थन किया।

सन्दर्भ
=======

1. ↑  "Indonesian police split from military", *Reuters*, CNN, 1 April 2009, मूल से 22 अप्रैल 2009 को पुरालेखित, अभिगमन तिथि 18 September 2009
2. ↑  Davies, Sharyn Graham; Meliala, Adrianus; Buttle, John, *Indonesia’s secret police weapon* (Jan-Mar 2013 संस्करण), Inside Indonesia, मूल से 8 दिसंबर 2015 को पुरालेखित, अभिगमन तिथि 8 December 2015
3. ↑  "Sudan Focus: United Nations Mission in Sudan (UNMIS) introduces Community Policing in Internally Displaced Persons (IDP) camps in Khartoum" (PDF), *UN Police Magazine* (5 संस्करण), United Nations, पृ॰ 16, July 2010, अभिगमन तिथि 30 April 2019
भारतीय महाकाव्य रामचरितमानस
भारतीय महाकाव्य महाभारत खंड 1
भारतीय महाकाव्य महाभारत खंड 2
भारत में संस्कृत तथा अन्य भाषाओं में अनेक महाकाव्यों की रचना हुई है। भारत के महाकाव्यों में वाल्मीकि रामायण, व्यास द्वैपायन रचित महाभारत, तुलसीदासरचित रामचरितमानस, आदि ग्रन्थ परमुख हैं।

संस्कृत के महाकाव्य
-------------------

* रामायण (वाल्मीकि)
* महाभारत (वेद व्यास)
* बुद्धचरित (अश्वघोष)
* कुमारसंभव (कालिदास)
* रघुवंश (कालिदास)
* किरातार्जुनीयम् (भारवि)
* शिशुपाल वध (माघ)
* नैषधीय चरित (श्रीहर्ष)

रघुवंश, कुमारसम्भव, कीरातार्जुनीयम्, शिशुपालवध और नैषधचरित को 'पंचमहाकाव्य' कहा जाता है।

रघुवंश=पात्र=(दिलिप,रघु,अज, दसरथ,राम)

किरातार्जुनीयम्=पात्र=(किरात, शंकर भगवान, अर्जून)

कुमारसंभवम्=पात्र=(कार्तिकेय,पार्वती,शंकर भगवान)

शिशुपालवध=पात्र=(कृष्ण,शिशुपाल)

नैषधचरित=पात्र=(नल, दमयंती,)

प्राकृत और अपभ्रंश के महाकाव्य
------------------------------

* रावण वही (रावण वध)
* लीलाबई (लीलावती)
* सिरिचिन्हकव्वं (श्री चिन्ह काव्य)
* उसाणिरुद्म (उषानिरुद्ध)
* कंस वही (कंस वध)
* पउमचरिउ (पद्मचरित)
* रिट्थणेमिचरिउ (अरिष्टनेमिचरित)
* महापुराण
* नागकुमार चरित
* यशोधरा चरित

हिन्दी के महाकाव्य
------------------

हिंदी में पृथ्वीराज रासो (चंद बरदाई), पद्मावत (जायसी), रामचरितमानस (तुलसीदास), रामचंद्रिका (केशवदास), प्रियप्रवास (अयोध्यासिंह उपाध्याय 'हरिऔध'), साकेत (मैथिलीशरण गुप्त), साकेत संत (डॉ॰ बलदेव प्रसाद मिश्र), कामायनी (जयशंकर प्रसाद), गांधी पारायण (अंबिका प्रसाद 'दिव्य'), दैत्यवंश (हरदयाल सिंह), हल्दीघाटी (श्याम नारायण पांडेय), कुरूक्षेत्र (रामधारी सिंह दिनकर), आर्यावर्त (मोहनलाल महतो), नूरजहां (गुरूभक्त सिंह), सुभाषचंद्र बोस, विवेक श्री, भगतसिंह आदि 12 महाकाव्य (श्रीकृष्ण सरल), कुणाल (सोहनलाल द्विवेदी), वर्धमान (महाकवि अनूप) ने उदात्त परम्परा को गति प्रदान की है।

समय, रूचि तथा क्रियाशीलता के अभाव के बाद भी हिंदी साहित्य में महाकाव्य लेखन की परम्परा गति तथा विस्तार पा रही है। इस दशक के महाकाव्यों में डॉ॰ काबरा की 3 कृतियों के अतिरिक्त पुरूषोत्तम श्रीराम चरित व श्रीकृष्ण चरित (जगमोहन प्रसाद सक्सेना 'चंचरीक'), स्वयं धरित्री ही थी (रमाकांत श्रीवास्तव), वैज्ञानिक आध्यात्म व प्रकृति और पुरूष (जसपाल सिंह 'संप्राण'), देवयानी (वासुदेव प्रसाद खरे), सूतपुत्र व महामात्य (दयाराम गुप्त 'पथिक'), रत्नजा व भूमिजा (डॉ॰ सुशीला कपूर), वीरवर तात्या टोपे (वीरेंद्र अंशुमाली), वीरांगना दुर्गावती (गोविंद प्रसाद तिवारी), क्षत्राणी दुर्गावती (विमल), दधीचि (आचार्य भगवत दूबे), मानव (डॉ॰ गार्गीशरण 'मराल'), खजुराहो (डॉ॰ पूनम चंद्र तिवारी),श्रीमान मानव की विकास यात्रा व भीम-गाथा (नन्दलाल सिंह 'कांतिपति') ने महाकाव्य प्रासाद को जीवंतता प्रदान की है। 

हिंदी महाकाव्य सृजन की परंपरा में महाकाव्य के 3 तत्व कथावस्तु, नायक तथा रस मान्य हैं। कथावस्तु के 3 अंग विस्तार, विशालता व छंद वैविध्य, नायक के 3 अंग गुण धीरोदात्तता, शालीनता, प्रासंगिकता तथा रस के 3 गुण भाषा-शैली, अलंकार तथा भावानुभाव हैं।

तमिल के महाकाव्य
----------------

* शिलप्पादिकारम
* मणिमेकलै
* जीवक चिन्तामणि
* वलैयापति
* कुण्डलकेसि

कन्नड के महाकाव्य
-----------------

मुख्य लेख: कन्नड के महाकाव्य

मणिपुरी के महाकाव्य
-------------------

मुख्य लेख: मेइतेइ भाषा के महकव्य

इन्हें भी देखें
---------------

* महाकाव्य
* नाटक
* उपन्यास
भारतीय राजनीतिज्ञ (जन्म 1909)साँचा:SHORTDESC:भारतीय राजनीतिज्ञ (जन्म 1909)

  

**डॉ रत्नाप्पा भरमप्पा कुम्हार**  (1909 - 1998) एक भारतीय स्वतंत्रता सेनानी थे, जो भारत की संविधान सभा के सदस्य तथा उसके सचिव चुने गए थे। उन्हें देशभक्त रत्नप्पा भी कहा जाता है। वह भीमराव आम्बेडकर के साथ भारत के संविधान के अंतिम मसौदे पर हस्ताक्षर करने वाले व्यक्तियों में से एक थे।

परिचय
-----

डॉ रत्नाप्पा कुम्हार प्रजापति का जन्म 15 सितंबर 1909 को महाराष्ट्र के ज़िला कोल्हापुर के इचलकरंजी नगर एक कुम्हार परिवार में हुआ था। इनके पिता का नाम भरमप्पा कुम्हार प्रजापति था अपनी युवावस्था के दौरान वे राजनीतिक और सामाजिक कार्यों में गहरी रुचि रखते थे और माधवराव बागल और दिनाकरा देसाई जैसे अन्य सहयोगियों के साथ स्थानीय रियासतों के शासकों के खिलाफ प्रजापरिषद बैनर के तहत समर्थन जुटाते थे।

, देसाई और अन्य को कोल्हापुर राज्य द्वारा 8 जुलाई 1939 को गिरफ्तार कर लिया गया और उन पर जुर्माना लगाया गया। उन्होंने स्वतंत्रता आंदोलन में सक्रिय रूप से भाग लिया और बाद में लगभग 6 वर्षों तक भूमिगत रहे। वह रियासतों के विघटन के आंदोलन में सबसे आगे थे। स्वतंत्रता आंदोलन के लिए उनकी लंबी भक्ति के लिए, उन्हें देशभक्त ("देशभक्त") रतनप्पा कुम्भार प्रजापति कहा जाता था।

राजनैतिक सफर
------------

स्वतंत्रता के बाद, वह भारतीय संविधान को तैयार करने वाली समिति के सदस्य बने। वह 1952 मे कोल्हापुर संसदीय सीट से सांसद के रूप में चुने गए । इचलकरंजी में एक चीनी मिल की स्थापना के लिए वह संस्थापक थे।

1962, 1967, 1972, 1978 के महाराष्ट्र विधानसभा चुनावों में कांग्रेस के टिकट पर शिरोल विधानसभा सीट से विधायक के रूप प्रतिनिधित्व किया है। उन्होंने 1974 से 1978 तक महाराष्ट्र सरकार में "खाद्य और नागरिक आपूर्ति" राज्य मंत्री के रूप में नेतृत्व किया। लेकिन 1980 महाराष्ट्र विधानसभा चुनाव में उन्हें हार का सामना करना पड़ा था। 

1985 में उन्हें (सामाजिक कार्यों) के लिए पद्मश्री पुरस्कार से सम्मानित किया गया। कोल्हापुर और हटकानांगल तहसील की औद्योगिक और कृषि समृद्धि लाने में महत्वपूर्ण भूमिका निभाई थी।

रत्नप्प का 89 वर्ष की आयु में 23 दिसंबर 1998 की सुबह निधन हो गया। कोल्हापुर में देशभक्त रत्नप्पा कॉलेज ऑफ कॉमर्स कॉलेज का नाम उनके नाम पर रखा गया है। महाराष्ट्र के कम्पटी जिले नागपुर में श्री रामदास खोपे ने देशभक्त रत्नप्प विद्यालय के नाम से एक स्कूल की स्थापना की है।
ये रतानप्पा कुम्हार प्रजापति जाति के थे जो की एक कुम्हार परिवार से थे

सन्दर्भ
-------

1. ↑  Singh, Trilochan (1952). *Personalities: A Comprehensive and Authentic Biographical Dictionary of Men who Matter in India. [Northern India and Parliament]* (अंग्रेज़ी में). Arunam & Sheel.

बाहरी कड़ियां
-------------
insert description of map hereकुछ ऐतिहासिक दस्तावेज जिन्होने आवर्त सारणि के विकास में योगदान किया- (ऊपर बाएं से दक्षिणावर्त) – लैवासिए की सरल पदार्थों की सारणी (1789); डि कैन्कोर्तोइस की टेलुरिक स्क्रू (1862); मेण्डलीव की हाथ से लिखी हुई आवर्त सारणी (1869); एक आधुनिक आवर्त सारणी (2016); जॉन डॉल्टन की परमाणु भार एवं संकेतों की सूची (1808)
आवर्त सारणी, रासायनिक तत्त्वों की एक ऐसी सारणी है जिसमें तत्त्व अपने परमाणु क्रमांक, इलेक्ट्रॉन विन्यास, तथा पुनरावृत करते हुए रासायनिक गुणों के अनुसार सजाये गये होते हैं। तत्त्व, बढ़ते हुए प्रमाणु क्रमांक के अनुसार इसमें रखे जाते हैं।

वर्गीकरण का इतिहास
------------------

प्रारम्भ में जब कम तत्त्व ज्ञात थे तब उनके गुणों का अलग-अलग अध्यन करना सरल था। लेकिन धीरे-धीरे कई नये तत्वों के खोज होने पर इनकी संख्या बढ़ गयी और तत्वो के गुणो का अलग-अलग अध्ययन करने में कठिनाई अनुभव होने लगी। अब तक 118 तत्वो की खोज हो चुकी है। अतः इस कठिनाई को दूर करने के लिऐ तत्वो का वर्गीकरण किया गया।

सर्वप्रथम 18वीं शाताब्दी में एक रसायनशास्री लवासिए (Lavosier) ने तत्वो को दो वर्गो धातु (Metal) और अधातु (Non-metal) में किया। किँतु यह वर्गीकरण अत्यंत साधारण था।

19वीँ शाताब्दी के प्रारंभ में एक जर्मन रसायनज्ञ जाँन डोबरेनर (Johann Dobereiner) ने तत्वो को उनके गुणो के आधार पर तीन-तीन के समुहो में विभाजित किया। ये समुह त्रियक (triads) कहलाते हैं। इनके अनुसार किसी त्रिक के तत्वो को उनके परमाणु द्रव्यमान के क्रम में सजाने पर प्राप्त समुह में किनारो के तत्वो का औसत बीच के तत्त्व के परमाणु द्रव्यमान के बराबर होता है। किन्तु यह नियम कुछ तत्वो के लिए ही मान्य है।

1865-66 में एक अंग्रेज रसायनज्ञ न्युलैड्स ने अष्टक नियम का प्रतिपादन किया। जिसके अनुसार यदि हम तत्त्व को उनके बढते परमाणु भार में सजाए तो किसी तत्त्व से प्रारंभ करेने पर ठीक आठवे तत्त्व का गुण पहले तत्त्व के समान होगा।परंतु अक्रिय गैसो की खोज हो जाने के बाद इस नियम का परित्याग कर दिया गया।

1869 में रूसी रसायनज्ञ मेँडलीव ने आवर्त सारणी का निर्माण किया।

इन्हें भी देखें
---------------

* आवर्त सारणी
* रसायन का इतिहास
* रासायनिक तत्वों के खोज की समयरेखा

सन्दर्भ
-------

1. ↑

((Anker))

बाहरी कड़ियाँ
-------------

* Development of the periodic table (part of a collection of pages that explores the periodic table and the elements) by the Royal Society of Chemistry
* Dr. Eric Scerri's web page, which has links to interviews, lectures and articles on various aspects of the periodic system, including the history of the periodic table.
* The Internet Database of Periodic Tables – a large collection of periodic tables and periodic system formulations.
* History of Mendeleev periodic table of elements as a data visualization at CrossValidated Stack Exchange
**गैसेरिक** (लगभग ३८९ ईसा - २५ जनवरी ४७७),  जिसे **गीसेरिक** या **जेनसेरिक** के नाम से भी जाना जाता है (लातिन: *Gaisericus, Geisericus*; पुनर्निर्मित वंडालिक: \*Gaisarīx) ४२८ से ४७७ तक वैन्डल और एलन्स का राजा था। उन्होंने वैन्डल साम्राज्य पर शासन किया और ५वीं शताब्दी के दौरान पश्चिमी रोमन साम्राज्य के पतन में महत्वपूर्ण भूमिका निभाई।

रोमन सम्राट वैलेन्टिनियन तृतीय की हत्या, जिसने अपनी बेटी की शादी गैसेरिक के बेटे हनेरिक से की थी, ने वैंडल राजा को इटली पर आक्रमण करने के लिए प्रेरित किया। आक्रमण की परिणति उसके सबसे प्रसिद्ध कारनामे, जून ४५५ में रोम पर कब्ज़ा और लूटपाट के रूप में हुई। गैसेरिक ने उत्तरी अफ्रीका को पुनः प्राप्त करने के लिए रोमन साम्राज्य के दोनों हिस्सों के दो बड़े प्रयासों को विफल कर दिया, जिससे ४६० में मेजरियन और ४६८ में बेसिलिस्कस की सेनाओं को विनाशकारी हार मिली। परिणामस्वरूप, रोमनों ने वैंडल्स के खिलाफ अपना अभियान छोड़ दिया और गैसेरिक के साथ शांति स्थापित की। गेसेरिक की ४७७ में कार्थेज में मृत्यु हो गई और उसका उत्तराधिकारी उसका पुत्र हुनेरिक बना। अपने लगभग पचास वर्षों के शासन के दौरान, गैसेरिक ने एक अपेक्षाकृत महत्वहीन जर्मनिक जनजाति को एक प्रमुख भूमध्यसागरीय शक्ति का दर्जा दिया।

वैंडल्स की 16वीं सदी की धारणा, पांडुलिपि में चित्रित है "थिएटर डे टूस लेस पीपल्स एट नेशन्स डे ला टेरे एवेक लेउर्स हैबिट्स एट ऑर्नेमेन्स डाइवर्स, टैंट एंसिएन्स क्यू मॉडर्नेस, डिलिजेमेंट डिपिंट्स औ नेचरल"। १६वीं सदी के दूसरे भाग में लुकास डी'हीरे द्वारा चित्रित। गेन्ट विश्वविद्यालय पुस्तकालय में संरक्षित। 

1. ↑  Early 2015, पृ॰ 116.
2. ↑  Lucas de Heere,*Théâtre de tous les peuples et nations*.

1. ↑  See the following for more detail: Nicoletta Onesti, "Tracing the Language of the Vandals", 16 pages, 22 February 2015. Also see: Nicoletta Onesti, "The Language and Names of the Vandals" 2009, 3, 22 February 2015
कैलिफ़ोर्निया में प्रवासी श्रमिक, 1935
**प्रवासी मजदूर** अथवा **प्रवासी श्रमिक** (migrant worker) उस व्यक्ति को कहा जाता है जो मजदूरी अथवा काम प्राप्ति के लिए अपने देश अथवा दूसरे देश में प्रवास करता है। प्रवासी मजदूरों का इरादा सामान्यतः उस देश या क्षेत्र में स्थायी निवासी बनने का नहीं होता जहाँ वो मजदूरी करने के लिए जाते हैं।

घाना में एक प्रवासी फेरीवाला बिक्री के लिए अपने सिर पर रंगीन वस्त्र ले जाते हुये
अपने गृह देश से बाहर काम करने वाले प्रवासी श्रमिकों को विदेशी श्रमिक भी कहा जाता है। उन्हें प्रवासी या अतिथि श्रमिक भी कहा जा सकता है, खासकर जब उन्हें मूल देश छोड़ने से पहले मेजबान देश में काम करने के लिए भेजा गया हो या आमंत्रित किया गया हो।

अंतरराष्ट्रीय श्रम संघ के 2019 के अनुमान के अनुसार दुनिया भर में 169 मिलियन अंतर्राष्ट्रीय प्रवासी थे। कुछ देशों में लाखों प्रवासी मजदूर या कामगार हैं। कुछ प्रवासी मजदूर अनिर्दिष्ट अप्रवासी या गुलाम हैं।

परिभाषा
-------

प्रवासन हेतु अंतरराष्ट्रीय संगठन के वैश्विक प्रवासन डेटा विश्लेषण केंद्र के अनुसार "श्रम प्रवासन की अंतरराष्ट्रीय स्तर पर स्वीकृत कोई सांख्यिकीय परिभाषा नहीं है। अंतरराष्ट्रीय श्रम संघ की परिभाषा के अनुसार "अंतरराष्ट्रीय प्रवासी वो हैं जो वर्तमान में कार्यरत या बेरोजगार हैं और अपने वर्तमान निवास देश में रोजगार की तलाश कर रहे हैं।"

दुनिया भर
---------

अनुमानतः 14 मिलियन विदेशी कामगार संयुक्त राज्य अमेरिका में रहते हैं जिनमें से अधिकांश अप्रवासी मेक्सिको से आते हैं। मेक्सिको से अनुमानित अनिर्दिष्ट श्रमिकों की संख्या 40 अथवा 50 लाख है। अनुमानतः लगभग 50 लाख विदेशी कामगार उत्तर-पश्चिमी यूरोप में, 5 लाख जापान में और 50 लाख सऊदी अरब में रहते हैं। अंतर्राष्ट्रीय श्रमिकों के साथ लगभग समान संख्या में आश्रित भी आते हैं।

सन्दर्भ
-------

1. ↑  "Who is a Migrant?". *International Organization for Migration* (अंग्रेज़ी में). अभिगमन तिथि 2024-02-03.
2. 1 2  "Labour migration". Global Migration Data Portal.
3. ↑  "Archived copy". मूल से 16 फ़रवरी 2017 को पुरालेखित.सीएस1 रखरखाव: Archived copy as title (link)
### Rail Skill Development Scheme 2024 :रेल कौशल विकास योजना 2024 ऑनलाइन आवेदन की अंतिम तिथि 20 फरवरी, 2024 तक बढ़ाई गई

  

Rail Skill Development Scheme 2024 :रेल कौशल विकास योजना 2024 ऑनलाइन आवेदन की अंतिम तिथि 20 फरवरी, 2024 तक बढ़ाई गई – अभी आवेदन करें! रेलवे कौशल विकास योजना 2024 के लिए ऑनलाइन आवेदन की **अंतिम तिथि 20 फरवरी, 2024** है।

अभी आवेदन करें: रेल कौशल विकास योजना भर्ती 2024। प्रधान मंत्री कौशल विकास योजना के तहत रेलवे कौशल विकास योजना 2024 का उद्देश्य युवाओं को कौशल प्रदान करके सशक्त बनाना है।

भारतीय रेलवे के प्रशिक्षण संस्थानों के माध्यम से उद्योगों से संबंधित प्रशिक्षण। भारत के प्रतिभाशाली युवाओं को पोषण प्रशिक्षण प्रदान किया जाएगा, जिससे बेरोजगार उम्मीदवार नए औद्योगिक क्षेत्रों में रोजगार प्राप्त कर सकेंगे। भारत सरकार का रेल मंत्रालय रेलवे कौशल विकास योजना 2024 लागू कर रहा है।

रेलवे कौशल विकास योजना 2024 के लिए योग्य और इच्छुक उम्मीदवार आधिकारिक वेबसाइट से ऑनलाइन आवेदन कर सकते हैं। **रेलवे कौशल विकास योजना 2024 के लिए ऑनलाइन आवेदन 7 फरवरी, 2024 से 20 फरवरी, 2024 तक जमा किए जा सकते हैं।** नीचे रेलवे कौशल विकास योजना 2024 के बारे में पूरी जानकारी दी गई है,
कोलेस्ट्रॉल रक्त में घुलनशील नहीं होता है। उसका कोशिकाओं तक एवं उनसे वापस परिवहन लिपोप्रोटींस नामक वाहकों द्वारा किया जाता है। निम्न-घनत्व लिपोप्रोटीन या एलडीएल, बुरे कोलेस्ट्रॉल के नाम से जाना जाता है। उच्च-घनत्व लिपोप्रोटीन या एचडीएल, अच्छे कोलेस्ट्रॉल के नाम से जाना जाता है। ट्राइग्लीसिराइड्स एवं Lp(a) कोलेस्ट्रॉल के साथ ये दो प्रकार के लिपिड, कुल कोलेस्ट्रॉल की मात्रा बनाते हैं, जिसे रक्त परीक्षण के द्वारा ज्ञात किया जा सकता है।

यू ट्यूब पर LDL structure देखें।

न्यूनघनत्व लिपोप्रोटीन (*लो डेनसिटी लिपोप्रोटीन्स*) कोलेस्ट्रॉल को सबसे ज्यादा नुकसानदायक माना जाता है। इसका उत्पादन लिवर द्वारा होता है, जो वसा को लिवर से शरीर के अन्य भागों मांसपेशियों, ऊतकों, इंद्रियों और हृदय तक पहुंचाता है। यह बहुत आवश्यक है कि एल डी एल कोलेस्ट्रॉल की मात्रा कम रहे, क्योंकि इससे यह पता चलता है कि रक्त के प्रवाह में कोलेस्ट्रॉल की मात्रा आवश्यकता से अधिक हो गई है। ऐसे में यह रक्तनली की दीवारों पर यह जमना शुरू हो जाता है और कभी-कभी नली के छिद्र बंद हो जाते हैं। परिणामस्वरूप हार्टअटैक की संभावना बढ़ जाती है। राष्ट्रीय कोलेस्ट्रॉल नियंत्रण कार्यक्रम के अनुसार शरीर में एल डी एल कोलेस्ट्रॉल का स्तर १०० मिली ग्राम/डीएल से कम होना चाहिए। एलडीएल (बुरा) कोलेस्ट्रॉल अत्यधिक होता है, तो यह धीरे-धीरे हृदय तथा मस्तिष्क को रक्त प्रवाह करने वाली धमनियों की भीतरी दीवारों में जमा होता जाता है। यदि एक थक्का (क्लॉट) जमकर संकरी हो चुकी धमनी में रुकावट डाल देता है, तो इसके परिणामस्वरूप हृदयाघात या स्ट्रोक हो सकता है।

सन्दर्भ
-------

1. ↑  ह्दयरोग विशेषज्ञ, डॉ॰ सुमन भण्डारी,. "तौबा कोलेस्ट्रॉल बढ़ने से". पत्रिका.कॉम.सीएस1 रखरखाव: फालतू चिह्न (link)[*मृत कड़ियाँ*]
2. ↑  "अच्छे कोलेस्ट्रॉलयुक्त भोजन". इंडिया डवलपमेंट गेटवे. पपृ॰ ०१. अभिगमन तिथि २० सितंबर २००९. `|access-date=` में तिथि प्राचल का मान जाँचें (मदद)[*मृत कड़ियाँ*]
**माधवदेव** (असमिया:মাধৱদেৱ) असमिया भाषा के प्रसिद्ध कवि एवं शंकरदेव के शिष्य थे।

जीवनी
-----

माधवदेव का जन्म असम के उत्तर लखीमपुर जनपद के अंतर्गत नारायणपुर के समीप हरिसिंगबरा के घर संवत् 1489 में हुआ। इनके पिता गोविंदागिरि रंगपुर जिले के वांडुका नामक स्थान में रहकर राजा का कार्य करते थे। यहीं से व्यापार के लिये वे पूर्व असम की ओर गए। देश में जब अकाल पड़ा, तो पुत्र और भार्या को साथ लेकर माधव के पिता अपने मित्रों के घर घूमते रहे किन्तु कहीं भी उन्हें आदर-सत्कार न मिला। घाघरि माजि के घर वे सपरिवार कई वर्षों तक रहे। इसके उपरान्त माधव की माता मनोरमा का उनके पिता ने दामाद के घर छोड़ दिया और स्वयं माधव के साथ वांडुका चले आए। माधव ने व्याकरण, भारत, पुराण, भागवत, न्याय, तर्कशास्त्र की शिक्षा राजेन्द्र अध्यापक द्वारा प्राप्त की। पिता के देहान्त के पश्चात् वे टेमुनि गए और वाणिज्य-व्यवसाय आरम्भ किया। यहीं एक सुन्दरी कन्या को उन्होंने अलंकार पहनाया।

माधव देवी के उपासक थे। बाद में जब शंकरदेव से निवृति तथा प्रवृति मार्ग पर वादविवाद हुआ तो माधव ने पराजय स्वीकार की तथा शंकरदेव की शरण ली। इसके उपरान्त माधव ने उपार्जित पैतृक सम्पत्ति और अलंकार पहनाई गई परिणीता कन्या का परित्याग किया तथा धर्म और गुरु के हित के लिये ब्रह्मचर्य व्रत लिया। गुरु के आज्ञानुसार इन्होंने कीर्तनघोषा ग्रंथ का संकलन पूर्ण किया और आजीवन एकशरण धर्म का प्रचार किया। माधव शंकरदेव के अभिन्न सहयोगी थे। उनकी दोनों तीर्थयात्राओं में वे उनके साथ रहे। 1596 ई0 में कूचबिहार में उनकी मृत्यु हुई।

रचनाएँ
------

माधव ने भक्तिरत्नावली और आदिकांड रामायण का रूपान्तर असमिया छन्दो में किया तथा **नामघोषा** की रचना की। उन्होंने दो सौ वरगीतों की रचना की जो संप्रदाय के नामसेवा प्रसंग में गाए जाते हैं। "जन्मरहस्य" में सृष्टि के निर्माण और विनाश की लीला वर्णित है। "राजसूय यज्ञ" उनकी एक लोकप्रिय कृति है जिसमें कृष्ण को सर्वश्रेष्ठ देव सिद्ध किया गया है। "अर्जुन भंजन", "चोरधरा", "पिपरा गुंचुवा", "भोजन विहार", और भूमिलाटोवा नाटकों में कृष्ण की बाललीला के विविध प्रसंग चित्रित हुए हैं। "रास झूमूरा"; भूषण हेरोवा, ब्रह्ममोहन और "कटोराखेलावा" उनकी अन्य रचनाएँ हैं। माधवदेव के गीतों की भाषा ब्रजावली है किन्तु वर्णनात्मक अंश असमिया में लिखे गए हैं। "नामघोषा" इनकी अत्यन्त महत्वपूर्ण कृति है जिसमें सम्पूर्ण शास्त्रों तथा अनुभूतियों का सार अन्तर्भुक्त किया गया है। इसमें एक सहस्र घोषाएँ हैं।

इन्हें भी देखें
---------------

* माधव कंदलि

बाहरी कड़ियाँ
-------------

* श्रीमंत का अंतिम समय
* The Telegraph news paper - contains a news item about developing a cultural complex at Madhabdev's birthplace.
* Govt. of India CIC Narayanpur Home Page - contains some information about Madhabdev's birth place.
**संगीत** कसीनथुनी विश्वनाथ द्वारा निर्देशित 1992 में बनी हिन्दी भाषा की फिल्म है। इसमें मुख्य भूमिकाओं में माधुरी दीक्षित और जैकी श्रॉफ है।

संक्षेप
-------

सेतो (जैकी श्रॉफ) एक किसान लोक गायक है जो प्रदर्शन करने के लिए बम्बई आता है। जब "मैडम" (माधुरी दीक्षित) उसे एक निर्जन इमारत में बैठे हुए गाते हुए सुनती है, तो उसे अपनी सालगिरह की पार्टी में गाने के लिए आमंत्रित करती है। सेतो वहाँ मेहमानों के लिये गाता है, लेकिन उसका लोक संगीत हर किसी को पसंद नहीं है। मैडम का पति बेअदब आदमी है, जो उसे ऐसे "तुच्छ" के साथ रिश्ता रखने पर चौंकता है, और उन दोनों की शादी में बहुत कम खुशी है। इस बीच, मैडम ने सेतो को अपने संगीत में प्रोत्साहित किया। सेतो एक दिन 'डांस हॉल' में फंस जाता है जहां वह एक खूबसूरत जवान औरत (दोहरी भूमिका में माधुरी) पुरुषों की भीड़ के लिए नाच करती है। वो वहाँ क्रोधित हो जाता है और युवा महिला और उसकी मां को शर्मिंदा करता है (दर्शकों में पुरुषों को भी)। वह युवा महिला और उसकी मां से मित्रता करता है, क्योंकि उसे पता चलता है कि युवा महिला अंधी है और उसकी मां को उनके लिए जीविका कमाने का कोई और तरीका नहीं आता। आखिरकार, रहस्यों का एक जाल उनके सामने आता है।

मुख्य कलाकार
------------

* माधुरी दीक्षित, निर्मला/ संगीता
* जैकी श्रॉफ, सेथुराम
* नितीश भारद्वाज
* परीक्षत साहनी
* शफ़ी ईनामदार
* अरुणा ईरानी
* आशा शर्मा
* सतीश शाह
* अंजान श्रीवास्तव

संगीत
-----

सभी गीत संतोष आनंद द्वारा लिखित; सारा संगीत आनंद-मिलिंद द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "ओ रब्बा कोई तो बताए" | अनुराधा पौडवाल, सुरेश वाडकर | 7:21 |
| 2. | "छोटे छोटे तारों से" | अनुराधा पौडवाल | 2:31 |
| 3. | "संगीत जहाँ है गीत वहाँ है" | अनुराधा पौडवाल, सुरेश वाडकर | 5:35 |
| 4. | "जो गीत नहीं जन्मा" | अनुराधा पौडवाल, पंकज उधास | 7:06 |
| 5. | "चली आइयो राधे रानी" | अनुराधा पौडवाल, सुरेश वाडकर | 5:31 |
| 6. | "आप चाहें तो हमको" | अनुराधा पौडवाल | 4:00 |
| 7. | "मैं कँगना खनकाउँ तुम गीत लिखों" | अनुराधा पौडवाल | 5:18 |
| 8. | "मैं तुम्हारी हूँ" | अनुराधा पौडवाल | 5:03 |
| 9. | "सात सुरों के तार बन गए" | अनुराधा पौडवाल, सुरेश वाडकर | 6:15 |
| 10. | "सुन ओ हसीना" | जॉली मुखर्जी | 5:04 |
| 11. | "हो रामा हाए रे" | अनुराधा पौडवाल, सुरेश वाडकर | 2:56 |

बाहरी कड़ियाँ
-------------

* *संगीत*  इंटरनेट मूवी डेटाबेस पर
**भारत स्टेज उत्सर्जन मानक** (अंग्रेजी: Bharat stage emission standards (BSES; बीएसईएस)), भारत सरकार द्वारा स्थापित उत्सर्जन मानक हैं जो, आंतरिक दहन इंजनों और स्पार्क-इग्निशन इंजनों जिनमें मोटर वाहन शामिल हैं, द्वारा उत्सर्जित वायु प्रदूषकों की मात्रा का विनियमन करते हैं। मानकों और उनको लागू किए जाने की समयसीमा का निर्धारण पर्यावरण और वन मंत्रालय और जलवायु परिवर्तन के तहत केंद्रीय प्रदूषण नियंत्रण बोर्ड द्वारा किया जाता है।

यूरोपीय विनियमों पर आधारित इन मानकों को पहली बार 2000 में लागू किया गया था। तब से लगातार मानदंडों को सख्त किया जा रहा है। मानकों के लागू होने के पश्चात निर्मित सभी नए वाहनों के लिए इन विनियमों के अनुरूप होना आवश्यक है। अक्टूबर 2010 से पूरे देश में भारत स्टेज (बीएस) III मानकों को लागू किया गया। 13 प्रमुख शहरों में तो भारत स्टेज IV उत्सर्जन मानक अप्रैल 2010 से लागू हैं जबकि, अप्रैल 2017 से इन्हें पूरे देश में लागू किया गया है। भारत सरकार ने 2016 में घोषणा की कि, बीएस-V मानकों को लागू करने के बजाय 2020 तक पूरे देश में सीधे बीएस-VI मानकों को अपनाया जायेगा।

बढ़ते प्रदूषण को देखते हुए 15 नवंबर, 2017 को भारत के पेट्रोलियम मंत्रालय ने सार्वजनिक तेल विपणन कंपनियों के साथ परामर्श करके यह निर्णय लिया कि राष्ट्रीय राजधानी क्षेत्र दिल्ली में बीएस-VI ग्रेड वाहन ईंधनों को 1 अप्रैल, 2020 के बजाय अब 1 अप्रैल, 2018 से ही लाया जायेगा। दिल्ली के वायु प्रदूषण की भारी समस्या के कारण पेट्रोलियम मंत्रालय ने तेल विपणन कंपनियों से इस बात की संभावना का पता लगाने को कहा गया था कि क्या 1 अप्रैल, 2019 से पूरे राष्ट्रीय राजधानी क्षेत्र में बीएस-VI वाहन ईंधनों को लागू किया जा सकता है या नहीं? हालांकि इस निर्णय से वाहन निर्माता कम्पनियों में खलबली मच गयी क्योंकि उनकी योजना तो बीएस-VI वाहनों का उत्पादन 2020 से शुरु करने की थी। 

दुपहियों के 2-स्ट्रोक इंजनों को चरणबद्ध तरीके से हटाने, मारुति 800 के उत्पादन को बन्द करने और इलेक्ट्रॉनिक नियंत्रण की शुरुआत वाहनों के उत्सर्जन से संबंधित नियमों के कारण हुई है।

हालांकि यह मानक प्रदूषण के स्तर को कम करने में मदद करते हैं, पर इनको लागू करने मे प्रयुक्त बेहतर तकनीक, वाहनों और ईंधनों के मूल्य में वृद्धि का कारण बनती है। हालांकि यह वृद्धि वायु प्रदूषण के कारण होने वाली बीमारियों मे आई कमी और इसके परिणामस्वरूप सार्वजनिक स्वास्थ्य सेवाओं की लागत में हुई बचत द्वारा समायोजित होती है। वायु प्रदूषण के संपर्क में आने से श्वसन और हृदय रोग हो सकते हैं, जिनके कारण 2010 में लगभग 6.2 लाख लोगों की मृत्यु होने का अनुमान है और भारत में वायु प्रदूषण संबंधी स्वास्थ्य लागत का मूल्यांकन, सकल घरेलु उत्पाद के 3% पर किया गया है।

सन्दर्भ
-------

1. ↑  "Functions of the Central Pollution Control Board". Central Pollution Control Board. मूल से 9 अप्रैल 2009 को पुरालेखित. अभिगमन तिथि 9 फ़रवरी 2018.
2. ↑  "SC makes emission norms mandatory for new vehicles". *The Indian Express*. 30 April 1999.[*मृत कड़ियाँ*]
3. ↑  "India switches fully to Euro III and IV petrol and diesel". *The Hindu*. 24 September 2010. मूल से 27 अप्रैल 2014 को पुरालेखित. अभिगमन तिथि 9 फ़रवरी 2018.
4. ↑  "संग्रहीत प्रति". मूल से 1 फ़रवरी 2018 को पुरालेखित. अभिगमन तिथि 9 फ़रवरी 2018.
5. ↑  "Reforming the little rascal". *The Indian Express*. 29 July 1999.[*मृत कड़ियाँ*]
**रेमिंग्टन 1100 (बन्दूक)** (अंग्रेजी: Remington Model 1100) यूनाइटेड स्टेट्स की शस्त्र निर्माता कम्पनी **रेमिंग्टन आर्म्स** द्वारा बनायी गयी 12 बोर की एक नाल वाली अर्द्ध स्वचालित बन्दूक है। इसकी आन्तरिक नलीनुमा मैगज़ीन में 10 और 1 चैम्बर में यानी 11 कारतूस एक के बाद एक फायर किये जा सकते हैं। 12 बोर के अलावा अब यह बन्दूक 16, 20, 28 और .410 के गेज़ (बोर व्यास) में भी बनने लगी है। यह वजन में काफी हल्की है और इससे फायर करना भी बहुत आसान है। इसका उत्पादन सन् 1963 में प्रारम्भ हुआ था तब से अब तक इस बन्दूक के कई मॉडल बाजार में आ चुके हैं और अभी भी आ रहे हैं।

इतिहास
------

वायने लीक और आर० कैली द्वारा डिजाइन की गयी रेमिंगटन बन्दूक का 1100 मॉडल सन् 1963 में बनाया गया था। इससे पूर्व 58 मॉडल और 878 गैस ऑपरेटेड बन्दूक ही हुआ करती थी। 58 मॉडल रिक्वायल ऑपरेटेड था जिसमे जॉन ब्राउनिंग का डिजायन लिया गया था। इसके 11-48 मॉडल भी ब्राउनिंग के डिजाइन पर आधारित थे। इसके अन्य दो 11 एवं ऑटो-5 मॉडल भी उसी डिजाइन के थे। परन्तु रेमिंग्टन 1100 के वर्तमान सभी मॉडल गैस संचालित हैं जो फायर से लगने वाले झटके को काफी कम कर देते हैं। इसके 12, 20, 28 और .410 बोर के मॉडल भी इसी साल 2013 में बनाये जा रहे हैं। गैस आधारित ऑटोलोडिंग शॉटगन्स की श्रेणी में इस बन्दूक ने यूनाइटेड स्टेट्स के इतिहास में उल्लेखनीय क्रान्ति की है।

उपयोग
-----

रेमिंग्टन 1100 का उपयोग वाटरफॉलिंग गन के रूप में अक्सर किया जाता है। वैसे ट्रैप शूटिंग, स्कीट शूटिंग और स्पोर्टिंग क्ले शूटिंग के लिये इसके विशेष संस्करण बनाये गये जो काफी लोकप्रिय हुए। थ्री गन शूटिंग में भी इसका उपयोग खूब हुआ।

### मॉडल

* गेज़ (बोर व्यास) 12 - 1963
* गेज़ (बोर व्यास) 16 - 1964
* गेज़ (बोर व्यास) 20 - 1964
* गेज़ (बोर व्यास) .410 - 1969
* .410 बोर और 28 गेज़ को आपस में मिलाकर एक किया - 1970
* 20 गेज़ में लाइटवेट (LW मॉडल) - 1970
* 20 गेज़ मे लाइटवेट (LT मॉडल) - 1977

इसके अलावा अन्य भी कई सीमित मॉडल बीच बीच मे निकले परन्तु उनका उल्लेख नहीं किया गया है। नाइटहॉक कस्टम ने पुलिस, होम डिफेंस और निशानेबाजी प्रतियोगिता के लिये रेमिंग्टन 1100 के कई मॉडल तैयार किये हैं।

प्रयोक्ता
---------

रेमिंग्टन 1100 टैक्टिकल शॉटगन

* Malaysia: मलेशिया की स्पेशल ऑपरेशन फोर्स द्वारा.
* United States: कुछ लागू करने वाली एजेन्सियों द्वारा

सन्दर्भ
-------

1. 1 2 3  Murtz, Harold (1994). *Gun Digest Treasury*. DBI Books. पृ॰ 193. आई॰ऍस॰बी॰ऍन॰ 978-0-87349-156-3.
2. ↑  Pridgen, D.K. (2010). "Nighthawk Tactical 1100 12 Gauge". *Guns & Weapons for Law Enforcement*. **19** (10): 98.
3. ↑  Thompson, Leroy (December 2008). "Malaysian Special Forces". Special Weapons. मूल से 2 अप्रैल 2012 को पुरालेखित. अभिगमन तिथि 2010-02-10.
4. ↑  McManners, Hugh (2003). *Ultimate Special Forces*. DK Publishing, Inc. ISBN 0-7894-9973-8.

इन्हें भी देखें
---------------

* रिवॉल्वर (.32 बोर)
* माउज़र पिस्तौल

बाहरी कड़ियाँ
-------------

* Official Remington 1100/11-87 Manual & Schematic (.pdf)
* Remington 1100 Firearm Model History
* Dissembling and Cleaning Your Remington 1100
* Video from Viking Tactics, Inc. on the 1100 Competition Master
हरतालिका तीज
**हरतालिका व्रत**  को हरतालिका तीज या तीजा भी कहते हैं। यह व्रत भाद्रपद  मास के शुक्ल पक्ष की तृतीया को हस्त नक्षत्र के दिन [./ आता] है। इस दिन कुमारी और सौभाग्यवती स्त्रियाँ गौरी-शङ्कर की पूजा करती हैं। विशेषकर उत्तर प्रदेश के पूर्वांचल और बिहार में मनाया जाने वाला यह त्योहार करवाचौथ से भी कठिन माना जाता है क्योंकि जहां करवाचौथ में चन्द्र देखने के उपरांत व्रत सम्पन्न कर दिया जाता है, वहीं इस व्रत में पूरे दिन निर्जल व्रत किया जाता है और अगले दिन पूजन के पश्चात ही व्रत सम्पन्न जाता है। इस व्रत से जुड़ी एक मान्यता यह है कि इस व्रत को करने वाली स्त्रियां पार्वती जी के समान ही सुखपूर्वक पतिरमण करके शिवलोक को जाती हैं।

सौभाग्यवती स्त्रियां अपने सुहाग को अखण्ड बनाए रखने और अविवाहित युवतियां मन अनुसार वर पाने के लिए हरितालिका तीज का व्रत करती हैं। सर्वप्रथम इस व्रत को माता पार्वती ने भगवान शिव शङ्कर के लिए रखा था। इस दिन विशेष रूप से गौरी−शंकर का ही पूजन किया जाता है। इस दिन व्रत करने वाली स्त्रियां सूर्योदय से पूर्व ही उठ जाती हैं और नहा धोकर पूरा श्रृंगार करती हैं। पूजन के लिए केले के पत्तों से मंडप बनाकर गौरी−शङ्कर की प्रतिमा स्थापित की जाती है। इसके साथ पार्वती जी को सुहमें भजन, कीर्तन करते हुए जागरण कर तीन बार आरती की जाती है और शिव पार्वती विवाह की कथा सुनी जाती है।

व्रत की अनिवार्यता
------------------

इस व्रत की पात्र कुमारी कन्याएँ व सुहागिन महिलाएँ दोनों ही हैं परन्तु एक बार व्रत रखने उपरांत जीवन पर्यन्त इस व्रत को रखना पड़ता है। यदि व्रती महिला गंभीर रोगी स्थिति में हो तो उसके स्थान पर दूसरी महिला व उसका पति भी इस व्रत को रख सकने का विधान है। अधिकतर यह व्रत पूर्वी उत्तरप्रदेश और बिहार के लोग मनातें हैं । महाराष्ट्र में भी इस व्रत का पालन किया जाता है क्योंकि अगले दिन ही गणेश चतुर्थी के दिन गणेश स्थापना की जाती है ।

व्रत का समापन
-------------

इस व्रत के व्रती को शयन का निषेध है, इसके लिए उसे रात्रि में भजन कीर्तन के साथ रात्रि जागरण करना पड़ता है। प्रातः काल स्नान करने के पश्चात् श्रद्धा एवम भक्ति पूर्वक किसी सुपात्र सुहागिन महिला को श्रृंगार सामग्री ,वस्त्र ,खाद्य सामग्री ,फल ,मिष्ठान्न एवम यथा शक्ति आभूषण का दान करना चाहिए। यह व्रत बहुत ही महत्वपूर्ण माना जाता है । प्रत्येक सौभाग्यवती स्त्री इस व्रत को रखने में अपना परम सौभाग्य समझती है ।

सन्दर्भ
-------

1. ↑  "हरतालिका तीज व्रत कथा". *कथा*. रफ़्तार. मूल से 1 अगस्त 2016 को पुरालेखित. अभिगमन तिथि ३ अगस्त २०१६.

बाहरी कड़ियाँ
-------------

* पूर्वांचल और बिहार में हरितालिका तीज की बड़ी मान्यता है[*मृत कड़ियाँ*] (प्रभासाक्षी)
* हरतालिका तीज 2019 कब है ? व्रत-नियम ( एस्ट्रोसेज)
**एच. आर. विश्वास**  संस्कृत भाषा के प्रतिष्ठित साहित्यकार हैं। इनका जन्म कर्नाटक राज्य के चिकमंगलूर जिले के शृंगेरी में हुआ और अब वह मैंगलुरु में रहते हैं।

कार्य और पुरस्कार
-----------------

विश्वास संस्कृत पत्रिका सम्भाषण *संदेश* के संपादक रहे हैं। इन्होंने कर्नाटक सरकार के कक्षा ५ से ७ तक के लिए संस्कृत पाठ्य पुस्तकों के पाठ्यक्रम समिति में कार्य किया है। वे संस्कृत भारती के प्रकाशन प्रमुख रहे है।  उन्होंने एस. एल. भैरप्प के कन्नड़ पुस्तक *पर्व* का भी अनुवाद किया है।

२०१० में इन्हे उपन्यास *आवरणम्* के लिये साहित्य अकादमी का संस्कृत अनुवाद पुरस्कार मिला। ये उपन्यास एस. एल. भैरप्प के कन्नड *आवरण* का अनुवाद है।

२०१३ में इन्हे नाटक *मार्जालस्य मुखं दृष्टम्* के लिये साहित्य अकादमी का संस्कृत बाल साहित्य पुरस्कार मिला।

सन्दर्भ
-------

1. ↑  "Dr.Vishwas gets Sahitya Academy Award". २२ फ़रवरी २०११. मूल से 3 जनवरी 2018 को पुरालेखित. अभिगमन तिथि १५ सितंबर २०१७.
2. ↑  "Translation is challenging work, say writers". द हिन्दू. १९ नवंबर २०१२. मूल से 28 दिसंबर 2012 को पुरालेखित. अभिगमन तिथि १५ सितंबर २०१७.
3. ↑  "अकादमी अनुवाद पुरस्कार (१९८९-२०१६)". *साहित्य अकादमी*. १९ जुलाई २०१७. मूल से 4 सितंबर 2017 को पुरालेखित. अभिगमन तिथि १५ सितम्बर २०१७.
4. ↑  "बाल साहित्य पुरस्कार (2010-2016)". *साहित्य अकादमी*. १९ जुलाई २०१७. मूल से 2 अगस्त 2017 को पुरालेखित. अभिगमन तिथि १५ सितम्बर २०१७.
**गृह बीमा** अथवा **घर के मालिक का बीमा** (संक्षिप्त HOI) सम्पत्ति बीमा का एक प्रकार है जिसमें निजी निवास को शामिल किया जाता है। यह एक बीमा पॉलिसी है जो विभिन्न व्यक्तिगत बीमा सुरक्षाओं को जोड़ती है, जिसमें किसी के घर को होने वाला नुकसान, गृहस्वामी की अन्य निजी संपत्ति की हानि भी शामिल हो सकता है। इसी प्रकार इसमें घर पर या पॉलिसी क्षेत्र के भीतर गृहस्वामी के हाथों होने वाली दुर्घटनाओं के लिए देयता बीमा को शामिल किया जाता है।

इसके अतिरिक्त, गृहस्वामी का बीमा आपदाओं में होने वाले नुकसान पर वित्तीय सुरक्षा प्रदान करता है। एक मानक गृह बीमा पॉलिसी घर के साथ-साथ अंदर रखी वस्तुओं का भी बीमा करती है।

संक्षिप्त विवरण
---------------

गृहस्वामी की पॉलिसी एक बहु-पंक्ति बीमा पॉलिसी है, जिसका अर्थ यह है कि एक अविभाज्य प्रीमियम के साथ इसमें संपत्ति बीमा और देयता कवरेज दोनों शामिल हैं। अर्थात् सभी जोखिमों के लिए एक ही प्रीमियम का भुगतान किया जाता है। इसका मतलब यह है कि यह किसी की संपत्ति को हुए नुकसान और मालिक या उसके परिवार के सदस्यों द्वारा अन्य लोगों को पहुंचाई गई किसी भी चोट और संपत्ति क्षति के लिए दायित्व दोनों को कवर करता है। इसमें घरेलू पालतू जानवरों से होने वाली क्षति भी शामिल हो सकती है। अमेरिका मानकीकृत नीति प्रपत्रों का उपयोग करता है जो कवरेज को कई श्रेणियों में विभाजित करते हैं। कवरेज सीमाएं आम तौर पर प्राथमिक कवरेज के प्रतिशत के रूप में प्रदान की जाती हैं, जो मुख्य आवास के लिए कवरेज है।

गृहस्वामी के बीमा की लागत अक्सर इस बात पर निर्भर करती है कि घर को बदलने की लागत कितनी होगी और पॉलिसी के साथ कौन से अतिरिक्त लोग अथवा सामान जुड़े हुए हैं। बीमा पॉलिसी बीमा वाहक (बीमा कंपनी) और नामित बीमाधारक के बीच एक कानूनी अनुबंध है। यह क्षतिपूर्ति का अनुबंध है और यह बीमाधारक को उसी स्थिति में वापस लायेगा जहाँ वो नुकसान से पहले था।

सन्दर्भ
-------

1. ↑  "घर के लिए होम इंश्योरेंस कैसे होता है फायदेमंद, सही प्लान कैसे चुनें और क्या-क्या कवर होता है?". *News18 हिंदी*. 2022-07-09. अभिगमन तिथि 2024-02-04.
2. ↑  Nance CP. (2003). *Modern Real Estate Practice in Texas* p. 39.
3. ↑  "Property Insurance - Policy Holder - IRDAI". *Policy Holder* (अंग्रेज़ी में). अभिगमन तिथि 2024-02-04.